สวยสดงดงาม เปล่งปลั่งอ่อนกว่าวัย เปิดเคล็ดลับความสวยสไตล์ อิง ภาสกรนที
อายุเป็นเพียงตัวเลข เราเชื่อว่าประโยคนี้ยังนำมาใช้ได้เสมอ ดูจะไม่ไกลเกินความจริงนัก เมื่อไทยรัฐออนไลน์มีโอกาสเจอ นักธุรกิจหญิงพันล้าน อิง - สุนิสา ภาสกรนที ภรรยาสุดสวยในวัย 44 ยังแจ๋ว ผู้อยู่เบื้องหลังความสำเร็จของครอบครัวและคู่ชีวิตอย่าง ตัน ภาสกรนที หรือ เสี่ยตัน อิชิตัน ที่จะมาเปิดเคล็ดลับความสวยเปล่งปลั่งอ่อนกว่าวัยกันที่นี่,1. มีความสุข - จากภายในสู่ภายนอก ,คนเราจำเป็นที่จะต้องมีความสุขก่อน พอคนเรามีความสุขมันจะออกมาด้วยตัวของมันเอง มันก็จะออกมาทางหน้าตา เราจะดูเปล่งปลั่ง มีน้ำมีนวล ยิ้มแย้มแจ่มใส แค่นี้เราก็ต้องไม่ต้องทำอะไรมากมาย ไม่ต้องพึ่งมือหมอหรือคลินิกศัลยกรรม เพราะเราเป็นคนกลัวเข็มมาก ตอนทำลูกคนสุดท้ายเราฉีดยาไปพันกว่าเข็ม ตอนนี้เห็นเข็มแล้วขยาดมาก หลังจากที่คลอดลูกแล้วถ้าไม่จำเป็นจริงๆ ก็จะไม่โดนเข็มเด็ดขาด,2. ดูแลอาหารการกิน - กินทุกอย่าง แค่เลือกให้เป็น,อิง ภาสกรนที บอกอีกว่า เราจะกินอาหารให้ครบ 5 หมู่ เลือกกินให้เป็น ส่วนใหญ่ก็จะเลี่ยงพวกของทอดๆ แต่จริงๆ เราก็กินเกือบทุกอย่าง แต่เราจะควบคุมอาหารด้วย ในแต่ละวันเรากินอาหารหลักแค่ 2 มื้อ แต่ช่วงบ่ายๆ ก็จะเลือกกินแค่ผลไม้หรือของกินเล่นนิดๆ หน่อยๆเท่านั้น ,3. ออกกำลังกาย - มีวินัย วันละ 45 นาที แค่นี้สวย ,ตื่นเช้ามาปุ๊บ ดูแลส่งลูกๆ ไปโรงเรียนเสร็จแล้ว อิงก็ออกกำลังกายในฟิตเนสที่บ้าน อาบน้ำ ทำผม แต่งตัวให้เสร็จก่อนที่คุณตันจะตื่น เรามีวินัยสูงมาก ออกกำลังกายเกือบทุกวัน ประมาณวันละ 45 นาที อิงก็ชวนคุณตันออกกำลังกายด้วยเหมือนกัน แต่เขาจะถนัดพวกออกไปปั่นจักรยานมากกว่า เพราะการเดินสายพาน คุณตันอาจจะไม่ค่อยถนัดด้วยเรื่องน้ำหนักตัว ซึ่งตอนเช้าเราก็ออกกำลังกาย 45 นาที ตอนเย็นก็ไปปั่นจักรยานกับเขาอีกรอบ,4. มีคู่ชีวิตดี - พื้นฐานความสวย,การมีคู่ชีวิตดีเป็นพื้นฐานของความสวยและความสำเร็จ ถ้าอยากจะสวยใสอยู่เสมอ เราว่าการมีคู่ชีวิตที่ดีสำคัญ ถ้าเรามีคู่ชีวิตไม่ดีอะไรก็ดูแย่ไปหมด หน้าตาเหี่ยวเฉาไปก่อนอายุ แต่ถ้ามีคู่ที่ดีอะไรๆ ก็ดี แฮปปี้ไปหมด ตอนนี้อิงรู้จักกับคุณตันมา 26 ปีแล้ว ทุกวันนี้ก็สวีตเสมอต้นเสมอปลาย มากกว่าเดิมซะด้วยซ้ำ อิงอาจจะมีงอนคุณตันบ้าง แต่คุณตันไม่เคยงอนอิงเลย เป็นคนที่วางตัวได้ดีมากๆ เลย อารมณ์ดี มีอารมณ์ขัน ภรรยาสุดสวยของเสี่ยตันเธอพูดแบบนั้น 
อายุเป็นเพียงตัวเลข เราเชื่อว่าประโยคนี้ยังนำมาใช้ได้เสมอ ดูจะไม่ไกลเกินความจริงนัก เมื่อไทยรัฐออนไลน์มีโอกาสได้เจอนักธุรกิจหญิงพันล้าน อิง - สุนิสา ภาสกรนที ภรรยาสุดสวยผู้อยู่เบื้องหลังความสำเร็จ ตัน ภาสกรนที
อิง ภาสกรนที,เคล็ดลับความสวยอิง ภาสกรนที,เคล็ดลับความสวย,ทริคความสวย,สุนิสา ภาสกรนที,อิง ภาสกรนที สวย,ภรรยาตัน อิชิตัน,ตัน อิชิตัน,ข่าวไทยรัฐ,ข่าวไทยรัฐไลฟ์สไตล์,ข่าวไลฟ์สไตล์,ไทยรัฐออนไลน์